ใช้ครีมและสารหล่อลื่น พึ่งการรักษาทางการแพทย์ ลองวิธีการรักษาแบบธรรมชาติ
ถ้าอาการช่องคลอดแห้งเป็นปัญหาระหว่างมีเพศสัมพันธ์ การใช้สารหล่อลื่นสามารถช่วยบรรเทาอาการได้ชั่วคราว  สารหล่อลื่นสามารถหาซื้อได้ทั้งทางออนไลน์และในร้านขายยา ถุงยางอนามัยที่มีสารหล่อลื่นก็สามารถช่วยลดอาการช่องคลอดแห้งระหว่างมีเพศสัมพันธ์ได้  ควรทาสารหล่อลื่นที่อวัยวะเพศหญิงโดยตรงสักครู่ก่อนมีเพศสัมพันธ์ สารหล่อลื่นสามารถบรรเทาอาการได้แค่ชั่วคราว เพราฉะนั้นถ้าหากคุณมองหาวิธีรักษาที่ได้ผลในระยะยาว คุณอาจจะต้องหาวิธีอื่น สารเพิ่มความชุ่มชื้นให้แก่อวัยวะเพศเป็นครีมทาเฉพาะที่ที่ใช้ทาบนอวัยวะเพศหญิงโดยตรง ครีมทาอวัยวะเพศที่ไม่มีฮอร์โมนส่วนใหญ่สามารถหาซื้อได้ตามร้านขายยาทั่วไป  ครีมทาอวัยวะเพศสามารถหาซื้อได้ตามซูเปอร์มาร์เก็ตและร้านขายยาทั่วไป Replens, Durex Play และ KY เป็นตัวอย่างของสารหล่อลื่นและครีมทาอวัยวะเพศที่ซื้อได้ตามร้านขายยาทั่วไป  ปรึกษาสูตินรีแพทย์ก่อนใช้ผลิตภัณฑ์ใหม่ใดๆ แม้ว่าผลิตภัณฑ์ส่วนใหญ่จะสามารถใช้ได้อย่างปลอดภัย แต่ก็อาจจะมีบางตัวที่อาจเพิ่มความเสี่ยงในการติดเชื้อและทำให้เกิดอาการไม่พึงประสงค์ เช่น ผื่นหรือบาดแผล ครีมเอสโตรเจนเป็นยาทาเฉพาะที่สำหรับทาอวัยวะเพศหญิงโดยตรง มีส่วนประกอบของฮอร์โมนเอสโตรเจนในระดับต่ำ ครีมเอสโตรเจนต้องมีใบสั่งยาจากแพทย์เท่านั้น  ช่วงก่อนเข้านอนให้สอดครีมเอสโตรเจนเข้าไปในอวัยวะเพศโดยตรงด้วยที่ป้ายหรือนิ้วสะอาด แพทย์จะเป็นผู้บอกว่าคุณต้องใช้ครีมเอสโตรเจนบ่อยแค่ไหนและในปริมาณเท่าไหร่ตามประวัติการรักษาของคุณ ภาวะช่องคลอดแห้งเกิดขึ้นได้จากหลายสาเหตุ ถ้าจู่ๆ คุณก็มีปัญหาช่องคลอดแห้ง คุณควรพบสูตินรีแพทย์เพื่อหาสาเหตุทางการแพทย์  สาเหตุของปัญหาช่องคลอดแห้งมักไม่ร้ายแรง ภาวะประจำเดือนหมด การให้กำเนิดบุตร และการให้นมบุตรล้วนมีผลต่อการเปลี่ยนแปลงของระดับฮอร์โมนและทำให้เกิดภาวะช่องคลอดแห้ง อย่างไรก็ตามบางครั้งปัญหาช่องคลอดแห้งก็มีสาเหตุมาจากปัญหาใหญ่ๆ เช่น มะเร็งบางชนิดและความผิดปกติของระบบภูมิคุ้มกัน นี่เป็นเหตุผลว่าทำไมคุณถึงต้องไปพบแพทย์ทันทีถ้าคุณสังเกตเห็นความเปลี่ยนแปลงใดๆ เพราะโรคเหล่านี้ควรได้รับการรักษาตั้งแต่เนิ่นๆ  โรคโจเกรนเป็นโรคภูมิคุ้มกันทำลายตัวเอง เกิดจากการที่ระบบภูมิคุ้มกันของร่างกายทำลายเนื้อเยื่อดี ซึ่งนอกจากจะทำให้เกิดปัญหาช่องคลอดแห้งแล้ว ยังทำให้เกิดอาการอื่นๆ เช่น ตาแห้งและปากแห้งด้วย แพทย์สามารถตรวจเลือดเพื่อดูว่าคุณเป็นโรคโจเกรนหรือไม่ ถ้าคุณกำลังจะหมดประจำเดือน วิธีการใช้ฮอร์โมนทดแทน (HRT) สามารถบรรเทาอาการต่างๆ รวมทั้งภาวะช่องคลอดแห้งได้  วิธีการใช้ฮอร์โมนทดแทนไม่เพียงแต่ช่วยบรรเทาอาการช่องคลอดแห้งเท่านั้น แต่ยังช่วยบรรเทาอาการอื่นๆ ที่เกิดจากภาวะประจำเดือนหมดด้วย เช่น อาการร้อนวูบวาบ โดยทั่วไปจะเป็นการใช้แผ่นแปะหรือยารับประทานที่มีเอสโตรเจนและฮอร์โมนอื่นๆ ที่ร่างกายผลิตน้อยลงเมื่อคุณหมดประจำเดือน  วิธีการใช้ฮอร์โมนทดแทนอาจมีความเสี่ยงตามมาด้วย ยาฮอร์โมนรับประทานที่มีส่วนผสมของเอสโตรเจนและโพรเจสเทอโรนได้รับการพิสูจน์แล้วว่าเพิ่มความเสี่ยงของมะเร็งเต้านม หัวใจวาย และเส้นเลือดสมองอุดตัน ปรึกษาแพทย์ถึงความเสี่ยงเหล่านี้และวิธีการใช้ฮอร์โมนทดแทนที่เหมาะสมกับคุณ ห่วงเอสโตรเจนเป็นวิธีการใช้ฮอร์โมนทดแทนที่ผู้หญิงหลายคนรู้สึกว่าง่ายกว่าการรับประทานยา สูตินรีแพทย์จะสอดห่วงเล็กๆ ยืดหยุ่นได้เข้าไปในส่วนบนของอวัยวะเพศ ห่วงนี้จะหลั่งสารเอสโตรเจนอย่างสม่ำเสมอ ต้องเปลี่ยนใหม่ทุก 3 เดือน หลายครั้งที่ปัญหาช่องคลอดแห้งเป็นผลข้างเคียงจากยาที่ใช้ในปัจจุบัน โดยเฉพาะอย่างยิ่งยาลดน้ำมูกที่พบในยารักษาอาการหวัดและภูมิแพ้หลายตัวที่มักทำให้เกิดปัญหาช่องคลอดแห้ง ถ้าคุณเชื่อว่าปัญหาช่องคลอดเกิดจากยา ให้ปรึกษาแพทย์เรื่องการเปลี่ยนตัวยา ถ้าคุณสนใจวิธีการรักษาที่ใช้ยาน้อยลง ก็มีทางเลือกการรักษาแบบโฮมิโอพาธีที่ได้ผลในผู้หญิงหลายคน   ถั่วเหลืองมีสารที่เรียกว่าไอโซฟลาโวนที่ส่งผลต่อร่างกายแบบเดียวกับเอสโตรเจน อาหารที่อุดมไปด้วยถั่วเหลืองอาจช่วยแก้ปัญหาช่องคลอดแห้งได้  แบล็กโคฮอสเป็นสมุนไพรที่ผู้หญิงหลายคนรับประทานในรูปแบบของอาหารเสริม และอาจช่วยแก้ปัญหาช่องคลอดแห้งได้ อย่างไรก็ตาม งานวิจัยหลักๆ ทุกชิ้นยังไม่พบประโยชน์ของแบล็กโคฮอส ผู้หญิงบางคนเกิดอาการข้างเคียงเช่น ปวดตามข้อ หายใจตื้น เวียนหัว ท้องเสีย และปวดท้อง คุณไม่ควรใช้แบล็กโคฮอสหากตับของคุณถูกทำลายหรือคุณเป็นโรคที่ไวต่อฮอร์โมน เช่น มะเร็งบางชนิดหรือเนื้องอกผนังมดลูก และคุณไม่ควรรับประทานแบล็กโคฮอสหากคุณตั้งครรภ์ ปรึกษาผู้ให้บริการทางการแพทย์ก่อนเริ่มการรักษาด้วยสมุนไพรใดๆ เพื่อให้แน่ใจว่าสมุนไพรแต่ละชนิดปลอดภัยกับคุณ ผู้หญิงบางคนใช้ครีมที่มีส่วนผสมของมันเทศป่ามาช่วยรักษาอาการช่องคลอดแห้ง แต่ยังไม่มีหลักฐานใดๆ ที่บอกว่าครีมประเภทนี้ช่วยบรรเทาอาการได้จริงๆ ทั้งยังอาจเป็นอันตรายต่ออวัยวะเพศด้วย การทำความสะอาดอวัยวะเพศด้วยสบู่เหลวทำความสะอาดทั้งชนิดที่มีขายตามร้านและทำเองนั้นจะทำลายสมดุลของสารเคมีที่อยู่ในอวัยวะเพศ ที่อาจทำให้เกิดปัญหาช่องคลอดแห้งและอาจทำให้เกิดการติดเชื้อ อย่าสวนล้างช่องคลอดเพราะช่องคลอดมีกลไกทำความสะอาดตัวเองและไม่ต้องการการทำความสะอาดเพิ่มเติม การเล้าโลมจะเป็นกิจกรรมอะไรก็ได้ เช่น นวด เคล้าเคลีย ทำรักด้วยปาก และกิจกรรมกระตุ้นความต้องการทางเพศอื่นๆ ที่เกิดขึ้นก่อนการมีเพศสัมพันธ์ การเพิ่มเวลาให้คุณและคนรักได้เล้าโลมกันมากขึ้นสามารถเพิ่มความต้องการทางเพศที่ช่วยลดปัญหาช่องคลอดแห้งได้ พูดคุยกับคนรักว่าคุณกำลังมีปัญหาช่องคลอดแห้ง และขอให้เขาหรือเธอเล้าโลมมากขึ้นระหว่างมีเพศสัมพันธ์ วิธีนี้อาจช่วยบรรเทาปัญหาได้ โดยทั่วไปแล้วการมีเพศสัมพันธ์สม่ำเสมอนั้นช่วยให้คุณมีน้ำหล่อลื่นและป้องกันปัญหาช่องคลอดแห้งได้ พูดคุยกับคนรักถึงความสำคัญของการมีกิจกรรมทางเพศอย่างสม่ำเสมอ เพราะมันมีผลต่อความสัมพันธ์ทั้งทางด้านร่างกายและอารมณ์ การช่วยตัวเองเป็นประจำโดยเฉพาะอย่างยิ่งผู้หญิงที่อายุเยอะมีประโยชน์ต่อร่างกายมากมาย รวมทั้งลดปัญหาช่องคลอดแห้งด้วย การช่วยตัวเองของผู้หญิงนั้นมีรูปแบบและเทคนิคมากมาย แต่การกระตุ้นคลิตอริส ท่อปัสสาวะ และช่องคลอดสามารถทำให้มีน้ำหล่อลื่นมากขึ้นได้ ถ้าคุณมีความเปลี่ยนแปลงด้านฮอร์โมนหรือด้านอื่นๆ ที่ทำให้ช่องคลอดแห้ง การช่วยตัวเองเป็นประจำสามารถช่วยได้
ลองใช้สารหล่อลื่น. ใช้สารเพิ่มความชุ่มชื้นให้แก่อวัยวะเพศ. ใช้ครีมเอสโตรเจน. พบสูตินรีแพทย์. ปรึกษาแพทย์เรื่องวิธีการใช้ฮอร์โมนทดแทน. ใส่ห่วงเอสโตรเจน. ลองเปลี่ยนยาที่ใช้ในปัจจุบัน. รักษาโดยไม่ใช้ยา. อย่าสวนล้างช่องคลอด. เล้าโลมขณะมีเซ็กส์. ช่วยตัวเอง.
https://www.wikihow.com/Deal-with-Vaginal-Dryness https://www.wikihow.com/Deal-with-Vaginal-Dryness https://www.wikihow.com/Deal-with-Vaginal-Dryness
Using Creams and Lubricants Seeking Medical Treatment Trying Natural Treatments